CELEX: 62009TA0370
Language: et
Date: 2012-06-29 00:00:00
Title: Kohtuasi T-370/09: Üldkohtu 29. juuni 2012 . aasta otsus — GDF Suez versus komisjon (Konkurents — Keelatud kokkulepped — Saksa ja Prantsuse maagaasiturud — EÜ artikli 81 rikkumise tuvastamise otsus — Turu jagamine — Rikkumise kestus — Trahvid)

11.8.2012   
            
            
               ET
            
            
               Euroopa Liidu Teataja
            
            
               C 243/16
            
         Üldkohtu 29. juuni 2012. aasta otsus — GDF Suez versus komisjon
   (Kohtuasi T-370/09) (1)
   
   (Konkurents - Keelatud kokkulepped - Saksa ja Prantsuse maagaasiturud - EÜ artikli 81 rikkumise tuvastamise otsus - Turu jagamine - Rikkumise kestus - Trahvid)
   2012/C 243/29
   Kohtumenetluse keel: prantsuse
   
      Pooled
   
   
      Hageja: GDF Suez (Pariis, Prantsusmaa) (esindajad: advokaadid J.-P. Gunther ja C. Breuvart)
   
      Kostja: Euroopa Komisjon (esindajad: V. Di Bucci, A. Bouquet ja R. Sauer)
   
      Ese
   
   Esiteks nõue tühistada osaliselt komisjoni 8. juuli 2009. aasta otsus K(2009) 5355 lõplik [EÜ] artiklis 81 sätestatud menetluse kohta (juhtum COMP/39.401 — E.ON/GDF), ning teise võimalusena nõue tühistada hagejale määratud trahv või seda vähendada.
   
      Resolutsioon
   
   
               1.
            
            
               Tühistada komisjoni 8. juuli 2009. aasta otsuse K(2009) 5355 (lõplik) [EÜ] artiklis 81 sätestatud menetluse kohta (Juhtum COMP/39.401 — E.ON/GDF) artikkel 1 esiteks osas, milles tuvastatakse, et rikkumine kestis Saksamaal toime pandud rikkumise puhul 1. jaanuarist 1980 vähemalt kuni 24. aprillini 1998, ning teiseks osas, milles tuvastatakse Prantsusmaal toimepandud rikkumine ajavahemikus 13. augustist 2004 kuni 30. septembrini 2005.
            
         
               2.
            
            
               Määrata GDF Suez SA-le otsuse K(2009) 5355 (lõplik) artikli 2 punktis b määratud trahvi summaks 320 miljonit eurot.
            
         
               3.
            
            
               Jätta hagi ülejäänud osas rahuldamata.
            
         
               4.
            
            
               Jätta poolte kohtukulud nende endi kanda.
            
         
      (1)  ELT C 282, 21.11.2009.